Podpora zo Slovenska / Dotácie z rozpočtu ÚSŽZ
V rámci posudzovania žiadostí o dotácie pre rok 2017 bolo dotačnou komisiou a predsedom ÚSŽZ schválených 457 dotácií, v celkovej sume 754.378,80 € a 353 žiadostí o dotáciu bolo zamietnutých. ● Zoznamy schválených a zamietnutých žiadostí ● http://www.oslovma.hu/XXX/UszzDo17.rtf
Úrad pre Slovákov žijúcich v zahraničí (ÚSŽZ) zverejnil výzvu na predkladanie žiadostí o poskytnutie dotácie na rok 2017 pre oblasti: a) vzdelávanie, veda a výskum, b) kultúra, c) informácie, d) médiá. Hlavným cieľom poskytovania dotácií, ako súčasti štátnej politiky Slovenskej republiky vo vzťahu k Slovákom žijúcim v zahraničí, je aj v roku 2017 podpora aktivít zameraných na oblasť posilňovania národného povedomia, kultúrnej a jazykovej identity Slovákov žijúcich v zahraničí, podpora ich inštitúcií zriadených na dosiahnutie tohto účelu a podpora vzťahov medzi Slovenskou republikou a Slovákmi žijúcimi v zahraničí. Prioritou v pôsobnosti úradu je najmä podpora zvyšovania úrovne vzdelávania detí a mládeže, a to predovšetkým z hľadiska znalosti jazyka a upevnenia národnej identity. Rovnako je podporovaná informatizácia s cieľom vytvoriť lepšie predpoklady pre šírenie informácií, prístup k informáciám krajanských komunít, vytvorenie podmienok pre rozvoj a zefektívnenie kontaktov medzi krajanmi po celom svete a zefektívňovanie spolupráce medzi úradom a krajanmi. Všeobecne boli preferované projekty s dlhodobejším účinkom. Základnými kritériami na posúdenie žiadosti boli: a) súlad projektu so zákonom o Slovákoch žijúcich v zahraničí, s Koncepciou štátnej politiky Slovenskej republiky vo vzťahu k Slovákom žijúcim v zahraničí na obdobie rokov 2016 - 2020 a s prioritami úradu, b) kultúrno-spoločenský význam projektu v komunite, c) prínos realizácie projektu pre cieľovú skupinu, d) predpokladaná efektívnosť vynaložených finančných prostriedkov, e) mať vyúčtované dotácie v termíne a spôsobom stanoveným v dotačnej zmluve a vnútorných predpisoch úradu a poskytovať úradu súčinnosť pri vyúčtovaniach. Úrad upozorňuje, že na dotáciu nie je právny nárok. - V rámci posudzovania žiadostí o dotácie pre rok 2017 bolo dotačnou komisiou a predsedom ÚSŽZ schválených 457 dotácií, v celkovej sume 754.378,80 € a 353 žiadostí o dotáciu bolo zamietnutých.
Často kladené otázky týkajúce sa dotačného procesu:
http://www.uszz.sk/sk/stranka/3891/casto--kladene--otazky--tykajuce--sa--dotacneho--procesu
Úrad bude aj v roku 2017 z rozpočtu na dotácie uhrádzať náklady vybratých účastníkov podujatí (spolu)organizovaných úradom. Záujemcovia o účasť na týchto podujatiach môžu požiadať úrad o finančnú podporu na úhradu s tým spojených výdavkov (napr. strava, ubytovanie, cestovné) a to v rámci oblasti Kultúra.
Zoznam vzdelávacích, kultúrnych a spoločenských podujatí (spolu)organizovaných úradom v roku 2017:
Palárikova Raková (50. ročník), termín: apríl, Čadca a obec Raková, hlavní organizátori: Kysucké kultúrne stredisko v Čadci, Žilinský samosprávny kraj, Mesto Čadca, Obec Raková,
Prečo mám rád slovenčinu, prečo mám rád Slovensko (25. ročník), termín: jún, Nové Zámky, organizátori: Ministerstvo školstva, vedy, výskumu a športu SR, Ministerstvo kultúry SR, Štátny pedagogický ústav, SPN - Mladé letá, Matica slovenská, Vydavateľstvo Matice slovenskej, Miestny odbor Matice slovenskej Nové Zámky, ZŠ na Nábrežnej. ul. v Nových Zámkoch a ÚSŽZ,
Pamätný deň Slovákov žijúcich v zahraničí, termín: 5. júl, Bratislava, hlavný organizátor: ÚSŽZ,
Krajanská nedeľa a Krajanský dvor v rámci 52. Folklórnych slávností pod Poľanou v Detve (44. ročník Krajanskej nedele, 4. ročník Krajanského dvora), termín: júl, Detva, hlavní organizátori: Mesto Detva, ÚSŽZ,
Južnoslovenské detské a mládežnícke folklórne slávnosti v Dulovciach (21. ročník), termín: júl, Dulovce, hlavný organizátor: Obec Dulovce,
Letná škola žurnalistiky (11. ročník), termín: august, Bratislava, hlavný organizátor: ÚSŽZ.
Kompletný zoznam schválených žiadostí o dotáciu 2017:
http://www.uszz.sk/data/2017/USZZ-schvalene-dotacie-2017.pdf
Kompletný zoznam zamietnutých žiadostí o dotáciu 2017:
http://www.uszz.sk/data/2017/USZZ-zamietnute-dotacie-2017.pdf
Zoznam schválených žiadostí o dotáciu
Úradu pre Slovákov žijúcich v zahraničí v roku 2017
M A Ď A R S K O
Názov žiadateľa	Názov projektu	Schválená suma (€)	
Slovenská samospráva Budapešti	Kladenie vencov pri súsoší sv. Cyrila a Metoda v Blatnohrade (Zalavár)	500,00	
Slovenská samospráva Budapešti	Deň budapeštianskych Slovákov	1 500,00	
Slovenská samospráva Budapešti	Vydávanie časopisu Budapeštiansky Slovák	1 000,00	
Folklórny tanečný súbor Furmička	Rozvoj Slovenského folklóru v Čemeri	1 500,00	
Výskumný ústav Slovákov v Maďarsku	Spracovanie zozbieraných slovenských priezvisk Slovenského Komlóša	600,00	
Pedagogické metodické centrum Slovákov v Maďarsku	Slovenčinár metodický časopis	2 000,00	
Pedagogické metodické centrum Slovákov v Maďarsku	XIII. Putovná súťaž zo slovenských dolnozemských reálií	2 500,00	
Slovenská samospráva 13. obvodu Budapešti	Súťaž v prednese poézie a prózy	500,00	
Slovenský spolok Identita	Ekumenický mládežnícky biblický tábor	1 500,00	
Čabianska organizácia Slovákov	Čabiansky kalendár 2018	2 000,00	
Čabianska organizácia Slovákov	Čísla mesačníka Čabän 2017	600,00	
Orosláňska slovenská národnostná samospráva	Hudobné sústredenie mladých dychovkárov na Slovensku	500,00	
Orosláňska slovenská národnostná samospráva	Nácvik ľudových tancov pre detskú tanečnú skupinu Bránička na Slovensku	500,00	
Výskumný ústav Slovákov v Maďarsku	Kolektívny výskum o minulosti a súčasnosti Slovákov v Békešskej Čabe	1 000,00	
Slovenská národnostná Samospráva Jášč	Podpora účasti žiakov na súťažiach z oblasti slovenskej kultúry	500,00	
Celoštátna slovenská samospráva v Maďarsku	Celoštátne adventné stretnutie detí	500,00	
Celoštátna slovenská samospráva v Maďarsku	Biblický ekumenický tábor pre žiakov základných a stredných škôl	1 500,00	
Celoštátna slovenská samospráva v Maďarsku	Deň Slovákov v Maďarsku	3 000,00	
Celoštátna slovenská samospráva v Maďarsku	Náš kalendár 2018	2 000,00	
Slovenská národnostná samospráva Sudice	Slovenský jazykový krúžok	800,00	
Slovenské gymnázium, základná škola, materská škola a kolégium	Šikovné a múdre detičky	1 500,00	
Ústav kultúry Slovákov v Maďarsku - Osvetové oddelenie	Vo víre tanca 2017 - Celoštátna kvalifikačná prehliadka slovenských folklórnych skupín a tanečných súborov v Maďarsku	2 000,00	
Ústav kultúry Slovákov v Maďarsku - Oddelenie pre kultúrne dedičstvo	17. ročník Celoštátnej konferencie pre vedúcich slovenských národopisných zbierok	1 000,00	
Nezisková verejnoprospešná s.r.o. SlovakUm	Tlačiarenské náklady Ľudových novín	5 000,00	
Nezisková verejnoprospešná s.r.o. SlovakUm	Vydávanie príloh Ľudových novín	2 000,00	
Kultúrny spolok Pre Mlynky	„Piesne moje, piesne...” - Medzinárodné odborné doškoľovanie a seminár	1 000,00	
Výskumný ústav Slovákov v Maďarsku	Etnokonfesionalita na Dolnej zemi - zborník z konferencie	800,00	
Slovenské divadlo Vertigo	Divadelný tábor pre žiakov základných škôl	1 000,00	
Slovenská samospráva v Mlynkoch	Účasť na 52. Folklórnych slávnostiach pod Poľanou v Detve v krajanskom dvore	1 900,00	
Slovenská samospráva v Mlynkoch	Slovenská kavalkáda pod Pilíšom	2 000,00	
Slovenské divadlo Vertigo	Spolu na javisku (i mimo neho!) - IX. ročník medzinárodnej prehliadky slovenských ochotníckych súborov	1 500,00	
Zväz Slovákov v Maďarsku	Konferencia „Ako ďalej, Slováci v Maďarsku“	800,00	
Zväz Slovákov v Maďarsku	Celoštátny folklórny festival Slovákov v Maďarsku	2 000,00	
Zväz Slovákov v Maďarsku	Slovenské spievanky a veršovačky - celoštátna súťaž	1 600,00	
Slovenská národnostná samospráva Novohradskej župy	XIV. Slovenský regionálny deň	1 000,00	
Slovenský evanjelický cirkevný zbor v Budapešti	Výročia v Slovenskom evanjelickom cirkevnom zbore v Budapešti v r. 2017	1 000,00	
Slovenská národnostná samospráva v Šalgótarjáne	14. Slovenské folklórne dni v Šalgótarjáne - Bystrická veselica	500,00	
Organizácia komlóšskych Slovákov	Stretnutia	1 000,00	
Združenie pilíšskych Slovákov	Memoriál Juraja Migaša - Výstup na Pilíš	800,00	
Mad'arsko-slovenská dvojjazyčná národnostná ZŠ a internát	10 rokov samostatnosti	800,00	
Výskumný ústav Slovákov v Maďarsku	Medzinárodná konferencia k 70. výročiu presídlenia sa Slovákov z Maďarska do Československa - Výmena obyvateľstva a jej následky	1 000,00	
Slovenské divadlo Vertigo	Deti deťom - 24. ročník prehliadky detskej dramatickej tvorivosti	500,00	
Knižnica a dokumentačné centrum Slovákov v Maďarsku	Doplnenie fondu Knižnice a dokumentačného centra SM	1 000,00	
Budapeštiansky spevácky zbor Ozvena	Medzinárodné stretnutie slovenských speváckych zborov	700,00	
Evanjelický cirkevný zbor a.v. v Slovenskom Komlóši	X. Letný tábor pre deti cirkevného zboru	1 000,00	
Cervinus - Slovenské divadlo v Sarvaši	I. Slovenský festival múzických umení na Vodnom javisku v Sarvaši	3 000,00	
Evanjelický a.v. cirkevný zbor v Slovenskom Komlóši	Zachovať kultúrne dedičstvo - zápisnice zboru presbyterov od roku 1789 ECAV v Slovenskom Komlóši v digitálnej forme	600,00	
Folklórna verejná nadácia v Sarvaši - Tanečný súbor Tešedíka	Účasť detského folklórneho súboru Sköcök na Južnoslovenskej detskej a mládežníckej folklórnej slávnosti v Dulovciach	2 500,00	
Knižnica a dokumentačné centrum Slovákov v Maďarsku	Digitalizácia zbierky periodík a rukopisov Knižnice a dokumentačného centra SM	1 000,00	
Materská škola, všeobecná škola, gymnázium a kolégium s vyučovacím jazykom slovenským	Modernizácia technického vybavenia inštitúcie	2 200,00	
Gáborné Somogyi	Prehlbovanie a rozvíjanie kontaktu pedagógov a detí. Nákup metodických pomôcok a audiovizuálnych prostriedkov	1 000,00	
Tanečný spolok Komlóš	Letný tanečný tábor	1 000,00	
Slovenská národnostná samospráva Bükkszentkereszt	Nákup jazykových kníh	600,00	
Tanečný spolok Komlóš	Účasť na XI. ročníku medzinárodného festivalu mládežníckych folklórnych súborov Slovákov žijúcich v zahraničí „Slováci Slovákom 2017“ v Spišskej Novej Vsi	1 000,00	
Slovenská regionálna národnostná samospráva Boršodsko-Abovsko-Zemplínskej župy	Týždeň sviatočných farieb	500,00	
Slovenská národnostná samospráva Bükkszentkereszt	Vytvorenie učebne slovenčiny	1 500,00	
Slovenské regionálne kultúrne stredisko Ústavu kultúry Slovákov v Maďarsku v Jači	Účasť na Medzinárodnom festivale slovenského folklóru - Jánošíkov dukát	1 000,00	
Spolok pre zachovávanie miestnych tradícií vo Veľkom Bánhedeši	Letný jazykový kurz v slovenskom zahraničí pre mladých dospelých Veľkého Bánhedešu	500,00